Diari Oficial de la Generalitat Valenciana


Sumari del DOGV 4015, del 06-06-2001 (2001/5297)

RESOLUCIÓ de 28 de febrer de 2001, de la Direcció General de Justícia, per la qual s'adjudiquen les destinacions als metges forenses integrats en l'Institut de Medicina Legal de València, que no han obtingut destinació en virtut del concurs de mèrits convocat per Resolució de 4 d'octubre de 2000.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4015

Data del DOGV
:   06-06-2001

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2001/5297


Organisme emissor
:   Conselleria de Justícia i Administracions Públiques

Tipus de document
:   Resolució

RESOLUCIÓ de 28 de febrer de 2001, de la Direcció General de Justícia, per la qual s'adjudiquen les destinacions als metges forenses integrats en l'Institut de Medicina Legal de València, que no han obtingut destinació en virtut del concurs de mèrits convocat per Resolució de 4 d'octubre de 2000. [2001/X5297]
  
Per Resolució de 27 de febrer de 2001, de la Direcció General de Justícia, s'ha resolt el concurs de mèrits previst en la disposició transitòria segona del Decret 126/1998, d'1 de setembre, del Govern Valencià, per a cobrir els llocs de treball de la relació inicial de l'Institut de Medicina Legal de València.
  
L'anterior resolució, en el seu apartat primer, nomena per a cada lloc convocat els funcionaris que, havent participat en el concurs de mèrits han obtingut la major puntuació en els llocs sol·licitats, i en l'apartat quart, declara desertes les places per a les quals no hi ha candidats per al seu nomenament, havent de realitzar-se en aquestes els nomenaments de metges forenses, integrats en l'Institut de Medicina Legal, previ informe del Consell de Direcció de l'Institut de Medicina Legal de València, en el qual es proposaran els candidats idonis per a cada lloc, segons que estableix en la base novena, punt 3r, de la convocatòria del concurs.
  
Aquesta Direcció General de Justícia, de conformitat amb el que disposen els articles 501 i 502 de la Llei Orgànica 6/1985, d'1 de juliol, del Poder Judicial; els articles 20, 28 i la disposició transitòria segona del Reial Decret 296/1996, de 23 de febrer, pel qual s'aprova el Reglament Orgànic del Cos Nacional de Metges Forenses; la disposició transitòria segona del Decret 126/1998, d'1 de setembre, del Govern Valencià, de constitució i regulació de l'Institut de Medicina Legal de València; les bases de la convocatòria del concurs establides en la Resolució de 4 d'octubre de 2000; i l'article 11 del Decret 91/1999, de 30 de juliol, del Govern Valencià, pel qual s'aprova el Reglament Orgànic i Funcional de la Conselleria de Justícia i Administracions Públiques, resol:
  
Primer
  
Nomenar amb caràcter definitiu en els llocs de treball de la relació inicial de llocs de treball de l'Institut de Medicina Legal de València els metges forenses, integrats en el citat Institut, que no han obtingut destinació mitjançant la resolució de 27 de febrer de 2001, de la Direcció General de Justícia, per la qual es resol el concurs de mèrits convocat per resolució de 4 d'octubre de 2000, que es corresponen amb la relació següent:
  
Lloc núm. 23, metge forense Policlínica.
  
Senyor José Luis Cervera López, DNI 59.507.647
  
Lloc núm. 26, metgessa forense Anatomia
  
Senyora Mª del Carmen Salvador Martínez, DNI 33.293.441
  
Lloc núm. 29, metgessa forense Histopatologia
  
Senyora Mª Natividad Castillo Gimeno, DNI 92.623.066
  
Segon
  
La presa de possessió en els llocs de treball de l'Institut de Medicina Legal en els quals han sigut nomenats els metges forenses mitjançant aquesta resolució es realitzarà l'endemà de la publicació d'aquesta resolució, i cessaran en les destinacions anteriors el mateix dia.
  
Contra la present resolució, que posa fi a la via administrativa, podrà interposar-se recurs contenciós administratiu davant dels jutjats contenciosos administratius de València, en un termini de dos mesos comptat des de l'endemà al de la publicació, conforme amb el que disposen els articles 8.2, 14.2 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot això sense perjudici de la interposició de recurs potestatiu de reposició, davant de la Direcció General de Justícia, en el termini d'un mes comptat a partir de l'endemà de la publicació, conforme amb el que disposen els articles 116 i 117 de la Llei 4/1999, de 13 de gener, de modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.